  Анжелика Тихонова корреспондент «Рождественская лыжня» ӝыт ӵошатсконъёс ортчозы Ижкарын 4-тӥ толшоре. Со сярысь ивортэ Удмуртиысь физкультурая, спортъя но егитъёсын ужан политикая министерство. Сӥё-дано усьтон 15 час 40 минутэ Г. А. Кулакова нимо спортъя огъетысь куасэн бызьылонъя югдытэм сюресъёс вылын ортчоз. Отын ик 16 часын ӵошатсконъёс кутскозы. Пыриськыны лэземын 17 аресысен, 1-тӥ ке но спорт разряд басьтэм но эмъясен лэзем спортсменъёслы. Эрико амалэн 2 но ӝыны иськемысен 7 но ӝыны иськемозь бызёно луоз. Вазиськонъёс кельтыны луэ 3-тӥ толшоре 14 часозь таӵе адресъя: Ижкар, Лихвинцев урам, 68 яке электрон почтае: flgu18@mail.ru. Пыриськон понна 100 манет тыроно луоз. Тегъёс: Спорт Ижкар Удмуртия куасэнбызьылон  